OzLabs/hebrew-wiki-articles huggingface dataset:
פונדק

פונדק ב[[רומניה מהמאה ה-19]]
פונדק הוא מבנה שבו יכולים עוברי דרכים ומטיילים לקבל מקום לינה ולצרוך מזון ומשקה. לרוב מדובר בשהות קצרה של יום עד יומיים, בטרם ממשיכים השוהים בדרכם.

== היסטוריה ==
פונדקים היו מצויים באירופה כבר בתקופה הרומית, עם פיתוח מערכת הדרכים לפני כאלפיים שנה. באירופה קיימים כיום פונדקים בני כמה מאות שנים. בנוסף לסיפוק צורכי הנוסעים, פונדקים משמשים לעיתים קרובות כמקום בו התכנסה הקהילה וכבית מרזח.

כיום, פונדקים הם בדרך-כלל שילוב של אכסניה (או מלון) ומסעדה או מסבאה המגישה אלכוהול, אך נבדלים מהם בכך שהם מציעים גם פתרונות לינה. בעבר, בנוסף לפתרונות לינה, הם כללו גם אורוות ומספוא לסוסים ולפרדות.

== בספרים ובסרטים ==
בספרים ובסרטים הפונדק מוצג כמקום מעבר ומנוחה בין מסעות, ובסרטים על המערב הפרוע גם כמקום לעימותים. הפונדקים נמצאים בעיקר בז'אנרים של פנטזיה והמערב הפרוע. בסרטי וספרי המערב הפרוע יש חלק גדול למשחק הפוקר באווירת הפונדק. 

בספר עלובי החיים מאת ויקטור הוגו בעל פונדק רמאי ופושע בשם ת'נרדייה הוא בעל תפקיד מרכזי בעלילה.

== בישראל ==
פונדקים הוקמו בארץ ישראל למען צליינים, על ידי אנשי הדת. לדוגמה, רבאט אל-מנצורי הוקם ברובע המוסלמי עבור צליינים מוסלמים בידי עלאא' א-דין מושל ירושלים בשנת 1281. הפרנציסקנים הקימו במאה ה-17 פונדק ביפו, בעיקר עבור הצליינים הנוצרים שהגיעו לפסחא. מגרש הרוסים הוא מתחם שהוקם על ידי הצאר הרוסי ב-1860 להמוני הצליינים הרוסים שגדשו את ירושלים עם ההנחות של המשטר העותמאני כלפי יהודים ונוצרים. פונדקים נבנו גם עבור עולי הרגל היהודים והבאים למות ולהיקבר בארץ, שנהגו לעבור ב"טיולי קברים" ברחבי הארץ, ובעיקר בערי הקודש טבריה, צפת וירושלים, וכן ביפו, השער הימי לבאים ארצה.

בשלהי המאה ה-19 הוקמו רשתות דרכים ולאורכם פונדקים 'חאן' או "אורחנים" כפי שכונו בקרב דוברי העברית המעטים. האורחנים הוקמו לצורך מנוחה וגביית מסי דרך. חלק מפונדקים אלו נוהלו בידי יהודים, כמו חאן באב אל ואד (שער הגיא). עם התגברות העלייה היהודית, ותחילת שיבת ציון, הוקמו מלונות ופונדקים שונים בידי יהודים ביפו, בירושלים העתיקה, ובמקומות נוספים. חלק מהמושבות הראשונות החלו את דרכם דווקא באורחנים שהוסבו למגורים קבועים או שימושים אחרים והפכו לחלק מרכזי ביישובי קבע.

== ראו גם ==
* חאן
* מוטל

== קישורים חיצוניים ==

* 

== הערות שוליים ==

קטגוריה:בתי מלון לפי סוג
קטגוריה:טיפוסי מבנים
דר

נאוטילוס מנוסרת ופתוחה: השכבה המבריקה והססגונית עשויה דר]] 

דַּר, המכוּנֶה גם אֵם הַפְּנִינָה, הוא חומר מרוכב, אורגני ואי-אורגני, חזק, גמיש וססגוני, המיוצר על ידי מספר רכיכות. הרכיכות משתמשות בו הן לציפוי קונכייתן בשכבה פנימית, והן לציפוי גופים זרים החודרים לקונכייה כהגנה מפניהם (תהליך היוצר לאורך זמן פנינה עשוית-דר סביב הגוף הזר).

== הכינוי "אם הפנינה" ==
מקור הכינוי "אם הפנינה", המקובל במספר שפות, אינו חד-משמעי. ייתכן כי מדובר בתרגום שאילה מ-māter perlārum בלטינית, שתורגם בצורה שגויה כ"אם הפנינים". זאת מכיוון שפירוש המילה māter עשוי להיות לא אֵם אלא דווקא משקעים או פסולת, משמע הדַּר המצוי סביב הפנינים (להבדיל מהדר שכבר התגבש וממנו הפנינים עשויות) הוא "משקע הפנינים" או "פסולת הפנינים".
אפשרות אחרת היא התייחסות לכך שהפנינים נוצרות בתוך הדר המצפה את פנים הקונכייה, כלומר הדר משמש להן באופן מטפורי כאם.

==מבנה==
הדר מורכב ממשושי טַסִּיות של ארגוניט (סידן פחמתי (CaCO3) גבישי) באורך 10-20 מיקרומטר וברוחב 0.5 מיקרומטר המסודרים ברצף של לוחיות מקבילות.

שכבות אלו מופרדות על ידי מטריצות אורגניות מחוברות העשויות מביו-פולימרים אלסטיים (כמו כיטין, לאסטרין וחלבונים דמויי משי).
התערובת של טסיות פריכות ושכבות דקות של ביו-פולימרים דקים יוצרת חומר חזק וגמיש.
העיצוב של אורכים שונים נותן לחומר קשיחות שוות ערך לזו של הצורן.

ססגוניותו של הדר נובעת מכך שעובי טסיות הארגוניט הוא בר השוואה לאורך הגל של האור הנראה. כתוצאה מהתאבכות בונה ומהתאבכות הורסת של אורכי גל שונים של אור משתקפת בצבעים שונים מזוויות שונות.

== היווצרות ==
דר נוצר על ידי תאי אפיתל בכמה זנים של רכיכות. דר שקוע בתוך גלימת הצדפה. כאשר חודר טפיל או גוף זר אחר (כמו גרגר חול) אל תוך הצדפה, על מנת למנוע נזק לרכיכה. תאי האפיתל מצפים את הגוף בשכבות של דר. התהליך מתמשך לאורך כל חיי הרכיכה, עד להיווצרות פנינה.

המקור העיקרי לפנינים הן צדפות (אויסטר) החיות במים חמים וטרופיים, בעיקר באסיה וכן צדפות של מים מתוקים החיות בנהרות בארצות הברית, אירופה ואסיה.

מיקומו של הגוף הזר בגוף הצדפה קובע את הצורה שתהיה לפנינה. פנינה הנוצרת בתוך רקמה שרירית תהיה בעלת צורה מעוגלת, ואילו פנינה הנוצרת קרוב לדפנות הקונכייה תהיה שטוחה או פחוסה.

== שימושים ==
שיבוץ דר בדלת, ארמון טופקאפי באיסטנבול
דר בצבעים שונים משמש באדריכלות. דר טבעי מתאים לכל צבע. ניתן לחתוך אותו בצורות שונות ולשלבו בבסיסים שונים על מנת ליצור פסיפס או תבניות. ניתן להדביק דר בעזרת סיבי פיברגלס, התוצר יהיה קל-משקל ומותקן ללא תפרים. כך לא תהיה ליצירה מגבלת גודל וניתן יהיה ליצור משטחים גדולים שישמשו לציפוי מרצפות, קירות פנימיים וחיצוניים, דלתות, עמודים ועוד.

דר יכול להשתלב גם במוצרי אופנה כמו בגדים ואביזרי לבוש, עיטורים על כלים מוזיקליים וכדומה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אבני חן
חזרזר

חזרזר (שם מדעי: Ribes uva-crispa או Ribes Grossularia) הוא שיח קטן בעל פרחים מהסוג דומדמניתיים, אח לדומדמנית וענבי השועל. הוא צומח באירופה, צפון אפריקה ומערב אסיה.

הצמח סווג בעבר כסוג נפרד: Grossularia.

חזרזר הוא רק אחד מהשמות העבריים לצמח ה-Ribes Grossularia; שם נוסף הוא עכובית (אין קשר לעכובית הגלגל). קיים בלבול לגבי ייחוס השם ענבי שועל לחזרזר, היות שפרי השיח מזכיר במראהו ענבים; כיום, הייחוס של השם ענבי שועל הוא לשיח ה-Ribes nigrum, השייך גם הוא לסוג דומדמניתיים, או לשיח הדומה לו במראה סולנום שחור, שנקרא בעברית לעיתים "ענבי שועל" או "ענבי נחש".

החזרזר הוא שיח נשרך, בגובה מטר עד שלושה. גבעוליו נוקשים, ולרוב צומחים בקבוצות קטנות. על הגבעול מתפתחים פרחים דמויי פעמון, בקבוצות של בודדים וזוגות. הפרי הוא ענבה עגולה, בגוון בהיר (ירוק-צהוב, עם נימים לבנים) או במקרים מועטים סגול. במרבית זני הבר, פרי החזרזר בעל פלומה; בזן אחד המגודל למאכל, הפרי חלק.

מוצא החזרזר ככל הנראה מאזור האלפים, והוא גודל באירופה לאורך מרבית ימי הביניים. אין עדויות ממשיות שהמין היה מוכר בתקופת האימפריה הרומית. כיום המין מגודל באסיה ובאירופה, באקלים קר וגשום ולרוב באדמות הרריות או גבוהות. בחלק מהמקרים גודל השיח למטרות חקלאיות (במיוחד בגרמניה וצרפת) אך במקומות מסוימים, כמו בריטניה, הפך המין לשיח נוי המגודל למטרות יופי ופרי. בישראל השיח גדל רק בצפון רמת הגולן, ככל הנראה בגלל דרישות אקלים.

החזרזר רגיש למזיקים שונים, בעיקר זחלי עשים מסוג Abraxas grossulariala. מגדלי החזרזר נאלצים פעמים רבות לקטום את העלים הקרובים לקרקע כדי להפחית את הנגישות של השיח לזחלים, או לנקות את העלים ידנית. מזיק נוסף הם רימות זבובים, המתחפרים באדמה סביב שורשי השיח. על מנת להורגו, מזריקים החקלאים מי-זפת לאדמה במקומות חשודים. כמו כן, ריסוס עלי החזרזר באשלגן גופרתי על מנת להסיר שלל פטריות וכנימות, כגון טחב החזרזר (American gooseberry mildew).

== קישורים חיצוניים ==

קטגוריה:טקסונים שתוארו בידי קארולוס ליניאוס
קטגוריה:דומדמניתיים
קטגוריה:גרגרי יער
קטגוריה:צמחים שתוארו ב-1753
ממלכת גומה

גומה הייתה אחת מהממלכות ההיסטוריות באזור גיב שבדרום מערב אתיופיה, שהוקמה במשך המאה ה-18. גומה גבלה מצפונה בממלכת לימו-אנאראה, במערבה בממלכת גאמה, בדרומה בממלכת גארה ובמזרחה בממלכת ג'ימה. שטח הממלכה חופף את מה שהוא כיום שטחו של פלך גומה שבנפת ג'ימה שבמחוז אורומיה. בירתה הייתה האגגארו.

== היסטוריה ==
החוקר מוחמד חסן כתב שהמידע הכתוב על ההיסטוריה המוקדמת של גומה "מוגבל ומבלבל". על פי מחקרם של באקינהאם והאנטינגפורד, מייסד גומה הוא עושה נפלאות בשם נור חוסיין אשר הגיע ממוגדישו שבסומליה. קברו נמצא ליד נהר השאבאל, והוא מקום פולחן. 

לפי חסן, המלך הראשון היה אבבה בוקה, אך לפי באקינאם והאנטינגפורד, בנו, אבבה מאנו, הוא שהיה המלך הראשון. אבבה בוקה הצליח להביא תחת שליטתו את כל ממלכת גומה, בין האזורים יאככי ודוגאי, חוץ מאזור קאטו. אבבה מאנו סיפח לגומה את קאטו, וקידם את האסלאם על ידי מינוי של מורים דת אסלאמיים, וקידום הקאדריה. שושלת זו המשיכה לשלוט בגומה גם בהמשך: אבבה באגיבו, אבבה ראבו, אבבה דאלה, אבבה ג'יפאר ואבבה בוקה.

ב-1886 נכבשה גומה על ידי באשה אבוה שנשלח מטעם הקיסר מנליק השני.

==מאפיינים==

גומה הייתה המדינה הראשונה באזור גיב שהמירה את דתה לאסלאם.

גומה, ביחד עם ממלכת גאמה, היו הממלכות הפחות מוצלחות מבחינה כלכלית. עם זאת, תושבי הממלכות עסקו בחקלאות, ונחשבו לציוויליזציה ברמה גבוהה.

שתי גבעות בממלכה, סינקה ובאמבה, היו מקודשים לאורומו הפגנים. שם נוסף לגבעה השנייה היה לקאלה אגדא בייה, "שער השגחת האדמה". הגבעות היו מיושבות על ידי נביאים שחיו עם נחשים גדולים. האורומו מקריבים בירה ודם עיזים לצאצאיהם של הנחשים האלו על מנת להחלים ממחלות שונות.

== הערות שוליים ==
<div style="direction:ltr;">

</div>

גומה
גומה
1295

== אירועים ==

* השושלת האילח'אנית המונגולית השולטת באיראן מקבלת על עצמה את האסלאם.

== נולדו ==

== נפטרו ==
רבי שם טוב בן יוסף אבן פלקירא

== לוח שנה ==









==קישורים חיצוניים==
ממלכת גאמה

גאמה הייתה אחת מהממלכות באזור גיב בדרום מערב אתיופיה שהוקמה בסוף המאה ה-18. הגבול המזרחי שלה הוא נהר הדידאסה, שמפריד אותה מממלכת לימו אנאראה בצפון-מזרח, ובדרומה גבלה בממלכת גומה ובממלכת גארה, מעבר לגבול הצפוני שלה ישבו המאצ'ים תת-קבוצה של בני האורומו, וממערבה שבטים של הסידאמים. שטחה מהווה כיום את הפלכים גאצ'י ודידאסה שניהם חלק מנפת ילובור שבמחוז אורומיה המודרנית.

הממלכה הייתה ממוקמת ברמה גבוהה שמגיעה לגובה ממוצע של כ 6,500 רגל אוכלוסיית הממלכה מנתה בשנת 1800 כ-50,000 נפש, תושביה היו ידועים בתור לוחמים מנוסים. באקינאם והאנטינגפורד מחשבים את ממלכת גומה כממלכות הפחות מוצלחות מבחינה כלכלית. אף על פי כן מוחמד חסן רואה שחוץ מהגבולות המערביים והצפוניים היכן שהיא הייתה פולשת על שכניהם, הארג'וים בצפון והנונוים במערב, והכריחו את התושבים להיות כפריים, אדמתה הייתה אדמה טובה שהיו מגדלים בה יבולים רבים כגון חיטה, שעורה וכותנה.

== היסטוריה ==
{|style="margin-right:1em; border:2px solid #000000; clear:left; background-color:#f2f2f2; padding:2px; float:left; font-size:85%;"
|style="text-align: center;" | <font size="+1" color=black>מלכי גאמה
|-
| style="padding: 0 5px; background: #ccf; text-align: center;" |שושלת גאמה
|-
|style="text-align: center;" | אדם
|-
|style="text-align: center;" | ג'ילצ'ה
|-
|style="text-align: center;" | אונצ'ו
|-
|style="text-align: center;" | ג'אוו
|-
|style="text-align: center;" | אבבה דאלה
|-
|style="text-align: center;" | ג'וביר
|-
|style="text-align: center;" | פוגי
|-
|style="text-align: center;" | פיריסה
|}
המלכים האחרונים של גאמה מזכירים שמלך בשם אדם הוא המייסד של הממלכה, שהגיע לאזור ב-1770. ההיסטוריון מוחמד חסן, טוען שטענה זו "הומצאה כדי לייחס לאדם מוסלמי את הייסוד של השושלת".

המלך ג'אוו התאסלם בהשפעת סוחרים משאווה ובאגמדיר, והכריז על האסלאם כדת הממלכה.

ב-1882 מלך גאמה ג'וביר שכנע את המלכים של לימו אנאראה, ממלכת גומה וממלכת ג'ימה ליצור איחוד הידוע בשם "הליגה המוסלמית" כתגובה לאיום של המאצ'ים, כתגובה לאיחוד זה בני האורומו ייצרו איחוד משלהם הידוע בשם "הליגה של ארבעת האורומו". בתחילה הליגה המוסלמית הייתה בעלת הצלחה קטנה כנגד האורומו, אך הממלכות האחרות לא תמכו בג'וביר כנגד המאצ'ים, עד שהאח הבכור שלו אבבה דיגיר נלכד, ממלכת לימו אנאראה באו לעזרתו. אף על פי כן, אפילו עם העזרה הזאת ג'וביר לא הצליח להחזיר את אחיו והוכרח לנהל משא-ומתן ושביתת נשק עם המאצ'ים בתמורה לאחיו. ג'וביר יותר מאוחר פתח במלחמה כנגד ממלכת ג'ימה, וכיתר את בירתה, אף על פי שממלכת גומה ולימו אנאראה באו לעזרתה של ג'ימה.

חרף הכישלון של הליגה המוסלמית, גאמה נשאר מבצר איסלאמי, וסיפק מיקלט לגברים שגורשו מהממלכות האחרות באזור גיב. ממלכת גאמה נכבשה בסופו של דבר על ידי מנליק השני בשנת 1885 אך הממלכה נשארה כאוטונומיה "כחממה של מרידות וקנאות מוסלמית כנגד אדמיניסטרציה קולוניאלית זרה". פיריסה, בנו של המלך האחרון מצא מקלט בסודאן, וחזר ב-1899 כדי להכריז על ג'יהאד כנגד הכובשים. פיריסה לבסוף נלכד בשנת 1901 או ב-1902 והוצא להורג בעיר ג'ימה.

== הערות שוליים ==

גאמה
גאמה
סגל

שם המשפחה סגל שמקורו משבט לוי, ראשי תיבות של סג"ל- סגן לכהן או סגן ללוי. לוי מהמונח- בן לוויה שהיו מתלווין לכוהנים בבית המקדש

קטגוריה:שמות משפחה עבריים
1292

== אירועים ==

* קרב קמפלדינו – ניצחון מוחץ של הגוולפים (תומכי האפיפיור) על הגיבלינים (תומכי קיסר האימפריה הרומית הקדושה) בטוסקנה. לאחר קרב זה יחול פיצול בתוך המחנה הגוולפי בין הגוולפים הלבנים (תומכי האוטונומיה של פירנצה מהאפיפיור) והגוולפים השחורים (תומכי שליטת האפיפיור בפירנצה)

== נולדו ==

== נפטרו ==

== לוח שנה ==









==קישורים חיצוניים==
ניצנץ מארץ החלומות

ניצנץ מארץ החלומות (באנגלית: Twinkle, the Dream Being) היא סדרת אנימציה אמריקאית שהופקה לטלוויזיה בשנת 1993 על ידי חברת ההפקות "Calico Entertainment". הסדרה שודרה בערוץ 2 באמצע שנות התשעים.

את שיר הפתיחה העברי של הסדרה, שהתבסס על שיר הפתיחה של הסדרה האמריקנית המקורית, שר אילן לייבוביץ.

== תקציר העלילה ==
ניצנץ הוא יצור אינטרגלקטי קטן וצהוב אשר מגשים משאלות לתושבי ארץ החלומות. גברת דיווה מנסה לעצור אותו ולשעבד את אוכלוסיית ארץ החלומות.

אל ניצנץ מתלווים שני עוזריו נובה ומשאלון. רוב הפרקים מתחילים לאחר שגברת דיווה ועוזריה גורמים לבעיות כולשהן כאשר בעקבות כך ניצנץ מנסה ככל שהוא יכול לעזור לתקן את הבעיות תוך שהוא גורם לאנשים שהוא עוזר להתחזק ולהאמין בעצמם.

== קישורים חיצוניים ==

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ 2: תוכניות רכש
1273

== אירועים ==

* סיום האינטטרגנום הגדול באימפריה הרומית הקדושה עם המלכת רודולף הראשון לבית הבסבורג כמלך גרמניה (בפועל היה קיסר האימפריה הקדושה)

== נולדו ==

== נפטרו ==

== לוח שנה ==









==קישורים חיצוניים==
1267

== אירועים ==

== נולדו ==

* ג'וטו די בונדונה - אמן ואדריכל איטלקי שסימן את המעבר מאמנות ימי הביניים לאמנות פרוטו-רנסאנס

== נפטרו ==

== לוח שנה ==









==קישורים חיצוניים==
1264

== אירועים ==

* סיום מלחמת ירושה באימפריה המונגולית. קובלאי חאן השתלט על כל המדינה.

== נולדו ==

* האפיפיור קלמנס החמישי.

== נפטרו ==

== לוח שנה ==









==קישורים חיצוניים==
1263

== אירועים ==

* ויכוח ברצלונה - ויכוח יהודי-נוצרי מפורסם בין הרמב"ן לפאבלוס כריסטיאני

== נולדו ==

* אבן תיימיה - פילוסוף ואיש דת מוסלמי מהזרם החנבלי

== נפטרו ==
* רבי יונה גירונדי, מחבר שערי תשובה (נולד ב-1210)

* 16 בדצמבר - הוקון הרביעי, מלך נורווגיה.

== לוח שנה ==









==קישורים חיצוניים==
פנטאן

פנטאן, הידוע גם בשם אמיל הידריד, הוא פחמימן ממשפחת האלקאנים. הפנטאן הוא תרכובת נוזלית המשמשת בעיקר כדלק וכממס. המבנה שלו הוא קווי (לא מסועף), דומה לזה של בוטאן, אבל ארוך יותר באטום פחמן אחד. פנטאן הוא אחד משלושה איזומרים מבניים בעלי הנוסחה המולקולרית C<sub>5</sub>H<sub>12</sub>, כאשר האחרים הם איזופנטאן ונאופנטאן. ציקלואלקאן הדומה לפנטאן הוא ציקלופנטאן, אף על פי שהוא לא איזומר של פנטאן כי הנוסחה המולקולרית שלו שונה-הציקלופנטאן הוא איזומר של הפנטאנים. מאחר שהפנטאן הוא הפחמימן הנדיף ביותר כנוזל בטמפרטורת החדר, נעשה בו שימוש רב במעבדה כממס שיכול להתאדות באופן נוח. כמו כן מכיוון שהפנטאן לא קוטבי ואין לו קבוצה פונקציונלית, יכולת המסיסות שלו גרועה, ורק חומרים לא קוטביים או חומרים עשירים באלקילים מסיסים בתוכו.

<center>
האיזומרים של פנטאן

{| class="wikitable" style="text-align:center"
|-
! פנטאן || איזופנטאן || נאופנטאן
|-
}
</center>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:אלקאנים
קטגוריה:ממסים אפרוטיים
איזופנטאן

איזופנטאן, C<sub>5</sub>H<sub>12</sub>, הנקרא גם בשמות מתילבוטאן ו-2-מתילבוטאן, הוא אלקאן מסועף עם חמישה אטומי פחמן. איזופנטאן הוא נוזל נדיף ודליק ביותר בטמפרטורה ולחץ של חדר. טמפרטורת הרתיחה שלו הוא כמה מעלות מעל טמפרטורת החדר ולכן הוא ירתח ויתאדה מהר ביום חם. איזופנטאן הוא אחד משלושה איזומרים מבניים, כאשר האחרים הם פנטאן ונאופנטאן.

<center>
האיזומרים של איזופנטאן

{| class="wikitable" style="text-align:center"
|-
! פנטאן || איזופנטאן || נאופנטאן
|-
}
</center>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:אלקאנים
דימום

דימום חיצוני מהאגודל
דימום או שטף דם (מינוח מקצועי: Hemorrhage) הוא מונח רפואי המציין יציאה של הדם מכלי דם שנקרע. דימום שמקורו בעורק יכיל דם בצבע אדום בהיר ויזרום בפעימות, ואילו דימום שמקורו בווריד יהיה כהה יותר ויזרום לאט יותר.

דימום חיצוני הוא דימום שבמהלכו יוצא דם מחוץ לגוף. הסכנה העיקרית בדימום חיצוני היא איבוד נפח גדול של דם, עד כדי היווצרות מצב של הלם. סכנה נוספת בדימום חיצוני, היא זיהום הפצע. דימום פנימי הוא דימום שלא מזרים דם מחוץ לגוף. בנוסף לסכנת איבוד הדם, הוא יכול לגרום ללחץ על איברים בגוף, ולהביא לפגיעה בתפקוד שלהם. דימום פנימי בתוך הגולגולת נקרא דימום תוך-גולגולתי.

בדימומים קטנים ואיטיים יחסית, הדימום נפסק בדרך כלל עקב תהליך של קרישת דם. בשטפי דם גדולים יותר דרושה התערבות חיצונית על ידי הפעלת לחץ ישיר על הפצע ומניעת יציאה של דם מתוך כלי הדם (למשל על ידי שימוש בתחבושת) או שימוש בלחץ עקיף, כדי למנוע זרימה של דם אל הפצע (למשל חוסם עורקים או לחיצה על "נקודות לחיצה" בגוף).

==סיבות וגורמי דימום==
דימום יכול להיגרם כתוצאה מגורמים רבים, חיצוניים (טראומה) כגון פציעה או חבלה בגוף, מגורמים פנימיים כמחלות (בסרטן הדם ומחלות כבד, למשל) או אף מגורמים כמחסור בוויטמין K.

==דרגות דימום==
ארגון הבריאות העולמי הגדיר דרגות חומרה של דימום:
* דרגה 0 - אין דימום.
* דרגה 1 - שטפי דם קלים.
* דרגה 2 - דימום קל הכרוך במשמעות קלינית.
* דרגה 3 - איבוד דם משמעותי, הדורש מנת דם חיצונית.
* דרגה 4 - איבוד דם בכמויות גדולות הגורם לאובדן תפקודי גוף.

==ראו גם==
*המטומה
*הלם היפוולמי

==קישורים חיצוניים==

* [http://www.healthline.com/health/bleeding Health line]
* [http://www.beok.co.il/SelectedArticle.aspx?ArticleID=4754 10 מיתוסים על טיפול בפצעים]
* 

קטגוריה:תסמינים וסימנים כלליים
קטגוריה:פתולוגיה
נאופנטאן

{| border="1" cellpadding="2" cellspacing="0" style="width:235px;float:left;margin-right:1em;"
|- colspan=2 align=center
|-
!colspan="4" align=center bgcolor="pink"|
נאופנטאן
|-
|align="center" colspan="2" -
|align="center" colspan="2" -
!colspan="4" align=center bgcolor="pink"|
כללי
|-
|שמות אחרים
|דימתיל פרופאן ; 2,2-דימתיל פרופאן
|-
|נוסחה כימית
|C<sub>5</sub>H<sub>12</sub>
|-
|מסה מולרית
|72.15g/mol
|-
|מראה
|גז חסר צבע
|-
|מספר CAS
|[463-82-1]
|-
|נקודת התכה
| -18 C°
|-
|נקודת רתיחה
| 10 C°
|}

נאופנטאן, הנקרא גם בשמות דימתיל פרופאן או 2,2-דימתיל פרופאן, הוא פחמימן מסועף ממשפחת האלקאנים בעל 5 אטומי פחמן. נאופנטאן הוא גז דליק ביותר בטמפרטורה ולחץ של חדר. נאופנטאן יכול להתעבות לנוזל מאוד נדיף ביום קר, באמבט קרח, או כאשר נדחס ללחץ גבוה יותר.
נאופנטאן הוא אחד משלושה איזומרים עם הנוסחה המולקולרית C<sub>5</sub>H<sub>12</sub>, כאשר האחרים הם פנטאן ואיזופנטאן

<center>
האיזומרים של נאופנטאן

{| class="wikitable" style="text-align:center"
|-
! פנטאן || איזופנטאן || נאופנטאן
|-
}
</center>

==קישורים חיצוניים==

קטגוריה:תרכובות אורגניות
קטגוריה:אלקאנים
נחש חולות

נחש החולות (שם מדעי: Lytorhynchus diadema) הוא נחש לא ארסי מהסוג Lytorhynchus שבמשפחת הזעמניים. כשמו, חי בעיקר בחולות במחילות ואדמה רכה ואזור תפוצתו רחב:
החל מהערבה והנגב דרך השפלה ועד להר הכרמל.
מחוץ לישראל תפוצתו בעיקר באזור המזרח התיכון.
כנחש אופייני לחולות, התנועה שלו על פני החול יעילה מאוד וחסכונית מאוד באנרגיה, מה שמתבטא בעקבות סימטריות למדי ללא מריחות.

ראשו מחודד מעט ומאופיין במגן חרטום גדול. נחש החולות מגיע לאורך של 50 ס"מ. 
ישנם כמה צבעים: חום בהיר, כתום, צהבהב, אפור בהיר. יש לו בטן לבנה טור של כתמים כהים לאורך הגב. הכתמים פזורים במרווחים קבועים.
הנחש פעיל בשעות הלילה, וניזון מלטאות.
הנקבה מטילה 3-5 ביצים.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 174-176

==קישורים חיצוניים==

== הערות שוליים ==

קטגוריה:זעמניים
קטגוריה:ארץ ישראל: נחשים שאינם ארסיים
קטגוריה:עיראק: זוחלים
פדיון שולי

פדיון שולי (באנגלית: Marginal Revenue או בראשי-תיבות - MR) הוא מושג במיקרו-כלכלה המתאר את הפדיון הנוסף מייצור יחידה אחת נוספת של מוצר (או ייצור היחידה האחרונה של המוצר). ניתן גם לתארו בתור השינוי בפדיון הכולל המחולק בשינוי במספר היחידות הנמכרות.

מבחינה פורמלית יותר, פדיון שולי שווה לשינוי בפדיון הכולל כתוצאה מהשינוי בכמות כאשר השינוי בכמות שווה ליחידה אחת (או השינוי בייצור במקטע בו חל השינוי הרלוונטי בפדיון). 

שינוי זה ניתן להצגה בתור נגזרת. הפדיון הכולל שווה למכפלת המחיר בכמות, קרי, <math>TR=P \cdot Q</math>. מכאן, על-פי כלל לייבניץ:

<math>MR=\frac{dTR}{dQ}=\frac{dP}{dQ} \cdot Q + \frac{dQ}{dQ} \cdot P=P + Q \cdot \frac{dP}{dQ}</math>.

בעבור חברה הפועלת בשוקי תחרות משוכללת, המחיר אינו משתנה יחד עם הכמות הנמכרת (<math>\frac{dP}{dQ}=0</math>), ועל-כן הפדיון השולי שווה למחיר. בעבור בעל-מונופולין, המחיר המתקבל יפחת יחד עם הכמות הנמכרת (<math>\frac{dP}{dQ}<0</math>) והפדיון השולי יפול מן המחיר. משמעות עובדה זו היא כי כמות הרווח המרבי, שבה הפדיון השולי שווה לעלות השולית, תהיה קטנה בקרב המונופוליסט מאשר בקרב חברה הפועלת בתנאי תחרות משוכללת, בעוד שמחיר הרווח המרבי יהיה גבוה יותר. כאשר הפדיון השולי חיובי, גמישות המחיר של הביקוש (PED) תהיה גמישה, בעוד שכאשר הוא שלילי, היה תהיה קשיחה. כאשר הפדיון השולי עומד על אפס, גמישות המחיר של הביקוש תעמוד על 1-.

קטגוריה:מיקרו-כלכלה
מנזר אום ליסאן

מנזר אום-ליסאן הוא מנזר ביזנטי בדרום-מזרח ירושלים, שהוקם על ידי פטר האיברי בשנת 430. במסגרת חפירות ארכאולוגיות שהתבצעו במנזר, התגלתה כתובת עתיקה בשפה הגאורגית ובה השימוש העתיק ביותר במונח "כרתוולי" ("גאורגי").

==רקע היסטורי==
מנזר אום ליסאן היה אחד מהמנזרים שהוקמו על ידי מלכי גאורגיה בתקופת ממלכת איבריה ומאוחר יותר על ידי הממלכה הגאורגית המאוחדת. מאז התנצרותם של הגאורגים במאה הרביעית התקיים קשר לארץ ישראל ובמיוחד לירושלים. צליינים שהגיעו מגאורגיה הגיעו ברובם למנזרים דוברי יוונית בהם השתכנו. אולם היו גם מרכזים דתיים שנתרמו על ידי מלכי גאורגיה.

המקור העיקרי למידע על הגאורגים בארץ ישראל הוא הספר שנכתב על ידי יוחנן רופוס במאה החמישית על חייו ומעשיו של פטר האיברי. ספר זה קיים בתרגומים גאורגיים וסוריים מהמקור היווני שלא שרד. הספר מתמקד במסעותיו של רופוס עם פטר, ומתאר הקמה של מנזרים, כנסיות ואכסניות לצליינים הרבים שהגיעו מגאורגיה למקומות הקדושים לנצרות בארץ ישראל.

==ממצאים==
המנזר נתגלה בעקבות עבודות בניה שנעשו בשכונת אום ליסאן מדרום לתלפיות מזרח בירושלים. בחפירות בשנת 1995 נתגלתה קפלה מרוצפת בפסיפס צבעוני, מספר חדרים ובור מים.

בחפירות שנערכו בין השנים 2002-2004 בידי רשות העתיקות ומשלחת גאורגית בראשות איאולון גגושידזה, נחשפו חלקים נוספים של המנזר, הכוללים חדרים מרוצפים באבן, בריכת אגירה מתקן מים. הממצא החשוב ביותר הייתה קריפטה (אולם תת-קרקעי) חצובה בסלע, ששימשה בפועל כאולם קבורה של מנזר ביזנטי קטן. האולם הכיל 24 קברים ביניהם תעלת קבורה אחת יוצאת דופן הכילה שרידים של גופת נזיר מזדקן כבן שישים בערך. הקבר נשא כתובת באלפבית הגאורגי העתיק, כתב האסומטברולי, שמניתוח אפיגראפי שלו עולה כי הוא מהמאה החמישית או המאה השישית.

הכתובת הגאורגית שנתגלתה היא השימוש הקדום ביותר בשם 'כרתוולי' על חפץ ארכאולוגי לא רק בישראל ובכלל. מיקומו של הקבר בתוך הקריפטה, השימוש בשפה הגאורגית, תפקידו הרם של הנקבר וציון הלאום מצביעים על כך שהמנזר היה מנזר גאורגי ולא רק מנזר בו השתכנו נזירים גאורגים.

גילוי של מקווה מתחת לחצר המנזר באום ליסאן מצביע שבאתר התקיימה חווה יהודית בתקופה הרומית ושהוא יושב שוב בתקופה הביזנטית והוקם בו מנזר.

== קישורים חיצוניים ==

* קורנליה הורן (2006), [http://books.google.com/books?id=C7BpJop820kC&printsec=frontcover&dq=Asceticism+And+Christological+Controversy&sig=9cC8iNbwMl1B8j-D55MVs_Ekiss#PPA167,M1 סגפנות והוויכוח המשיחי במאה החמש עשרה בפלשתינה: הקריירה של פטר האיברי], , 
* יוחנן (ג'ון) זליגמן, [http://www.antiquities.org.il/article_Item_ido.asp?sec_id=17&sub_subj_id=344&id=602 מנזר גיאורגי באום ליסאן, ירושלים]
* [https://www.hadashot-esi.org.il/report_detail.aspx?id=5388&mag_id=120 חדשות ארכיאולוגיות ח' אום ליסון]
== הערות שוליים ==

קטגוריה:ירושלים: כנסיות ומנזרים
קטגוריה:ירושלים: קברים ובתי קברות נוצריים
קטגוריה:גאורגיה: היסטוריה
קטגוריה:גאורגיה: דת
1247

== אירועים ==
* מרד מוסלמי נגד השליטים הנוצרים בולנסיה. לאחר מספר ימים של קרבות המורדים נסוגים מהעיר.
* טבריה נכבשת על ידי הממלוכים ונשארת תחת שליטה מוסלמית עד הכיבוש על ידי הבריטים.

== נולדו ==

== נפטרו ==

== לוח שנה ==









==קישורים חיצוניים==
1243

== אירועים ==

* חיימה הראשון, מלך אראגון כובש את מורסיה.
* יארוסלאב השני, נסיך ולדימיר נוסע לבירת האימפריה המונגולית קרקורום ומקבל הכרה כנסיך רוסי ראשי.

== נולדו ==

== נפטרו ==

== לוח שנה ==









==קישורים חיצוניים==
1242

== אירועים ==

* באטו חאן מייסד את אורדת הזהב וקובע את בירתה בסראיי
* המונגולים פלשו לבולגריה ואילצו אותה לשלם דמי חסות שנתיים גבוהים.
* המונגולים פולשים לאסיה הקטנה וכובשים אותה.
* הפסקת הכיבושים במערב עקב מותו של אוגדיי חאן וחזרת הצבא למונגוליה.
* שריפת התלמוד בפריז

== נולדו ==

== נפטרו ==

== לוח שנה ==









==קישורים חיצוניים==
1238

== אירועים ==
* ינואר – קרב קולומנה הסתיים בניצחון מונגולי על הצבא הרוסי.
* כיבוש ערים רוסים כמו ולדימיר, רוסטוב ויארוסלבל בנסיכויות הצפוניות.

נוסדה תאילנד.

== נולדו ==

== נפטרו ==
* אל כאמל, סולטאן מצרים מהשושלת האיובית

== לוח שנה ==









==קישורים חיצוניים==
1237

== אירועים ==
* המונגולים בפיקוד באטו ח'אן פולשים לרוסיה.
* פלישת המונגולים לגאורגיה וארמניה.
* מוחאמד איבן אל-חאמאר מעביר את בירתו לגרנדה.
* הקמת המסדר הליבוני כשלוחה של המסדר הטווטוני.

== נולדו ==

== נפטרו ==
*ז'אן דה בריין (ידוע כ"מלך ירושלים")
*יורי איגורייביץ', נסיך ריאזאן 

== לוח שנה ==









==קישורים חיצוניים==
1236

== אירועים ==

* המונגולים שבים לבולגריה של הוולגה.
* פלישת המונגולים לקוריאה.
* תחילת המלחמה בין המונגולים לבין שושלת סונג בסין.
* הנרי השלישי, מלך אנגליה מתחתן עם אלינור מפרובאנס.
* רוב שטח של אלגארבה עבר לשליטת פורטוגל.
* אציל מוסלמי הציע לפרננדו השלישי, מלך קסטיליה עזרה בכיבוש קורדובה תמורת הסכמתו להעברת גרנדה לשליטתו. הקורדובה נכבשה על ידי הנוצרים.
* תבוסת מסדר נושאי המגן בקרב סאולה . המסדר יומר למסדר הליבוני שנה אחת אחר כך, ויהיה כפוף למסדר הטווטוני.

== נולדו ==

== נפטרו ==

== לוח שנה ==









==קישורים חיצוניים==
1234

== אירועים ==

* האימפריה המונגולית כובשת את החלק הצפוני של סין מידי שושלת ג'ין.
* לואי התשיעי, מלך צרפת מתחתן עם מרגריט מפרובאנס

== נולדו ==

== נפטרו ==

== לוח שנה ==









==קישורים חיצוניים==
1233

== אירועים ==
* יסוד האינקוויזיציה והיא פותחת במצוד חסר רחמים אחר אחרוני הקתרים
* צבא קסטיליה ניצח את צבא ממלכת גרנדה בקרב ג'רס.

== נולדו ==

== נפטרו ==

== לוח שנה ==









==קישורים חיצוניים==
1232

== אירועים ==
* הנוצרים כבשו את איביזה.

== נולדו ==
* רמון לול, סופר, מדען, מיסטיקן, פילוסוף ומיסיונר נוצרי (נפטר ב-1315)

== נפטרו ==
* טולוי, בנו הצעיר ביותר של ג'ינגיס חאן (נולד ב-1190)
* מייקל סקוטוס (שנת המוות משוערת), מלומד סקוטי שנודע בשל תרגומיו של אריסטו מערבית ללטינית (נולד ב-1175)

== לוח שנה ==









==קישורים חיצוניים==
1228

== אירועים ==
* אזור בדחוס עובר סופית לשליטה נוצרית.
* במהלך מסע הצלב השישי, הצלבנים מקבלים שליטה על רוב העיר ירושלים ללא קרב.

== נולדו ==

== נפטרו ==

== לוח שנה ==









==קישורים חיצוניים==
1221

1221 היא שנה פלינדרומית, היחידה במאה ה-13. השנה הפלינדרומית הקודמת לה היא 1111, והבאה אחריה היא 1331.

== אירועים ==

* לאחר הפסד בקרב אל מנצורה מסתיים מסע הצלב החמישי.

== נולדו ==

== נפטרו ==

== לוח שנה ==









==קישורים חיצוניים==
1219

== אירועים ==

*אל מלכ אלמועעט'ם עיסא, שליט ירושלים המוסלמי, מצווה להרוס ביצורים שהוא עצמו בנה בירושלים, בהר תבור, בתבנין, בבניאס, בכוכב הירדן ובצפת.
* ג'ינגיס חאן חצה את נהר סיר דריה והתחיל בכיבוש טראנסאוקסאניה.

== נולדו ==

== נפטרו ==

== לוח שנה ==









==קישורים חיצוניים==
1218

== אירועים ==
* המלך אלפונסו התשיעי מייסד את אוניברסיטת סלמנקה
* ג'ינגיס חאן כובש את קאשגאר במערב סין.
* כיבוש עיר דמיאטה במצרים על ידי הצלבנים.

== נולדו ==

== נפטרו ==

== לוח שנה ==









==קישורים חיצוניים==
1217

== אירועים ==
* 4 בינואר – נוסדה ממלכת סרביה
* 11 בספטמבר – הסכם למבת' שסיים את מלחמת הברונים הראשונה נחתם
* מסע הצלב החמישי מתחיל. 

== נולדו ==
* הולגו חאן, החאן הראשון של הממלכה האילח'אנית (נפטר ב-1265)

== נפטרו ==
* יהודה החסיד, ממייסדי חוג חסידי אשכנז

* האוהבים מטרואל, דיאגו מרסילה (הידוע גם כג'ואן מרטינז), ואיזבל סגורה

== לוח שנה ==









==קישורים חיצוניים==
סנורי סטורלוסון

סנורי סטורלוסון (באיסלנדית: Snorri Sturluson; 1178 – 23 בספטמבר 1241) היה סופר ומדינאי איסלנדי. מיוחסות לו יצירות מרכזיות בספרות האיסלנדית העתיקה.

==ביוגרפיה==
סנורי נולד במערב איסלנד כבן הזקונים למשפחה מכובדת, שהעמידה מספר רב של מלומדים, כמרים ובישופים, שהצליחו לצבור ממון רב הודות לקשריהם עם הכנסייה. בהיותו בגיל ארבע התייתם מאביו, סטורלה תורדארסון (Sturla Þórðarson), ונשלח לעיר אודי שבדרום איסלנד, אל ביתו של יון לופטסון (Jón Loftsson), שהיה מנהיג רב עוצמה באיסלנד ואף מקורב לחצר המלכות הנורווגית מצד משפחת אמו. באודי (Oddi) למד סנורי בבית ספר שבו רכשו השכלה בניהם של נכבדים רבים. הוא זכה לחינוך אריסטוקרטי שנתמזגו בו מיטב הידע האירופי של זמנו עם המסורות הנורדיות.

סנורי התעניין מאוד בשירה הסקלאדית, המסורת הפואטית העתיקה של איסלנד, ורצה לשמרה. מכיוון ששירה זו הכילה מטפורות רבות מהמיתולוגיה הנורדית, לא היה ניתן להבינה ללא רקע מעמיק בסיפורי המיתולוגיה. לפיכך, כתב סנורי את האדה הפרוזאית, מסה שנועדה לשמר את סיפורי המיתולוגיה עבור הדורות הבאים תוך כדי יישובם עם המסורת הנוצרית והיוונית-קלאסית.

סנורי נישא להרדיס, בת למשפחה אמידה, בשנת 1199, אך כעבור שבע שנים נפרדו דרכיהם. בשנת 1215 הוא נתמנה לדובר החוק האיסלנדי – המשרה הרמה ביותר בהיררכיה החילונית האיסלנדית באותם ימים. בשנת 1218 הפליג לממלכת נורווגיה ושהה שם בחסותו של המלך הצעיר הוקון הרביעי עד שנת 1220. במשך שהותו שם עסק בשירה סקאלדית, אך שיריו שהוקדשו למנהיגים נורווגיים אבדו. עם שובו לאיסלנד החל בכתיבת ההיסטוריה של מלכי נורווגיה. בשנים 1222–1232 החזיק פעם נוספת במשרת דובר החוק האיסלנדי. בשנת 1235 פרצה מלחמת אזרחים באיסלנד וסנורי עזב בשל כך לנורווגיה בשנת 1237. הוא חזר למולדתו כעבור שנתיים, לאחר שהסתכסך עם המלך הנורווגי, אך זה רדף אחריו וביקש להשיבו לנורווגיה או להורגו. בשנת 1241 נרצח סטורלוסון באמבטיית המים התרמיים שמחוץ לביתו בידי שני רוצחים שכירים.

בין חיבוריו:
* אדה פרוזאית
* מחזור העולם

==קישורים חיצוניים==

* 
* 
* 

קטגוריה:מיתולוגיה נורדית
קטגוריה:סופרים איסלנדים
קטגוריה:פוליטיקאים איסלנדים
קטגוריה:ילידי 1179
קטגוריה:נפטרים ב-1241
אדה פואטית

האֶדָה הפואטית (באיסלנדית: Sæmundaredda) היא אסופה של פואמות מיתיות הכתובות בנורדית עתיקה, מן התקופה הטרום-נוצרית באיסלנד, המספרות את עלילותיהן של אלים מארצות הצפון ושל גיבורי האגדות הגרמאניות. רובן מצויות בכתב היד קודקס רגיוס. בצד האדה הפרוזאית, מהווה האדה הפואטית מקור עיקרי של המיתולוגיה הנורדית.

האדה הפואטית התגלתה מחדש על ידי הבישוף האיסלנדי ברוניולפר סוויינסון בשנת 1643. ישנו קושי לקבוע אימתי והיכן חוברו השירים עצמם, כי ברבים מהם לא הוטבעה כל זהות של זמן ומקום, וגם על פי תוכנם לא ניתן לעגן אותם בתקופתו של מלך זה או אחר. המסורת מייחסת את איסוף השירים לסמונד סיגפוסון וסבורים כי נתחברו עד ראשית המאה ה-11.

==פואמות מיתיות הנכללות בקודקס רגיוס==

* חזון הנביאה (Völuspá)
* הבלדה של הנעלה (Hávamál) 
* הבלדה של ואפת'רודניר (Vafþrúðnismál)
* הבלדה של גרימניר (Grímnismál)
* הבלדה של סקירניר (Skírnismál)
* הפואמה של הורברד (Hárbarðsljóð)
* הזמר של הימיר (Hymiskviða)
* ההתנצחות של לוקי (Lokasenna)
* הזמר של ת'רים (Þrymskviða)
* הזמר של ולונד (Völundarkviða)
* דברי החכם מכול (Alvíssmál)

==פואמות מיתיות שמחוץ לקודקס רגיוס==

* חלומות בלדר (Baldrs draumar)
* הרשימה של ריג (Rígsþula)
* הפואמה של הינדלה (Hyndluljóð)
** תקציר חזון הנביאה (Völuspá in skamma) 
* הבלדה של סוויפדאג (Svipdagsmál)
* השיר של גרטי (Gróttasöngr)
** הכיתוב של גראה (Grógaldr)
** הבלדה של פיולסווין (Fjölsvinnsmál)
* פזמון העורב של אודין (Hrafnagaldur Óðins)

==עלילות הרואיות שנכללות בקודקס רגיוס==

עלילות הלגי

* הזמר הראשון של הלגי הורג-הונדינג (Helgakviða Hundingsbana I)
* הזמר של הלגי בן-ירווארד (Helgakviða Hjörvarðssonar)
* הזמר השני של הלגי הורג-הונדינג (Helgakviða Hundingsbana II)

מחזור ניפלונג

* אודות מותו של סינפייטלי (Frá dauða Sinfjötla)
* נבואת גריפיר (Grípisspá)
* הבלדה של רגין (Reginsmál)
* הבלדה של פאפניר (Fáfnismál)
* הבלדה של סיגרדריווה (Sigrdrífumál)
* קטעים מן הפואמה של סיגורד (Brot af Sigurðarkviðu)
* הזמר הראשון של גודרון (Guðrúnarkviða I)
* תקציר הפואמה של סיגורד (Sigurðarkviða hin skamma)
* רכיבת ברונהילד לשאול (Helreið Brynhildar)
* מות הניפלונגים (Dráp Niflunga)
* הזמר השני של גודרון (Guðrúnarkviða II)
* הזמר השלישי של גודרון (Guðrúnarkviða III)
* הקינה של אודרון (Oddrúnargrátr)
* הזמר של אטלי (Atlakviða)
* הבלדה של אטלי על גרנלנד (Atlamál hin groenlenzku)

עלילות ירמונרקר

* ההתגרות של גודרון (Guðrúnarhvöt)
* הבלדה של המדיר (Hamðismál)

==עלילות הרואיות שמחוץ לקודקס רגיוס==

בסאגה Hervarar saga ok Heiðreks מוצאים שתי עלילות הרואיות:

* הזמר של הלד (Hlöðskviða)
* ההתעוררות של אגנטור (The Waking of Angantýr)

לא ברור אם "פואמת השמש" (Sólarljóð) שנכלל מפעם לפעם באדה הפואטית אכן משתייך אליה.
==קישורים חיצוניים==

* תרגומי שאול טשרניחובסקי [http://benyehuda.org/tchernichowsky/edda_icelandic.html מן האדה האיסלנדית] בפרויקט בן-יהודה.

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
קטגוריה:פגאניזם גרמאני
קודקס רגיוס

קודקס רגיוס (כתב היד המלכותי) הוא כתב יד בן 45 דפים, המכילים משני צידיהם את האדה הפואטית. על פי ההערכה, אבדו ממנו 8 דפים נוספים.

כתב היד, שמהווה מקור עיקרי לידיעת המיתולוגיה הנורדית, נתגלה בשנת 1643 על ידי הבישוף האיסלנדי ברוניולפר סוויינסון, וסבורים כי נכתב בשנת 1270 בקירוב. את שמו קיבל לאחר שהוענק כשי לפרדריק השלישי, מלך דנמרק בשנת 1662. רק בשנת 1972 הושב בחזרה לאיסלנד, לאחר שנשמר מאות שנים בספרייה המלכותית בקופנהגן. 

==קישורים חיצוניים==

* 

קטגוריה:מיתולוגיה נורדית 
קטגוריה:כתבי יד 
קטגוריה:ספרות ימי הביניים
קטגוריה:ספרי המאה ה-13
מחזור העולם

עמוד מתוך כתב היד
מחזור העולם (באיסלנדית Heimskringla) הוא חיבור היסטורי רחב יריעה מאת סנורי סטורלוסון, הנכלל בימינו בסאגות המלכים. ראשיתו בסאגה על בני אינגלינג ששמה מתייחס לשושלת המלכים השוודית של בני אינגלינג, ואשר מהווה מעין המשך לחלק המיתולוגי באדה. היא מכילה שירים המספקים מידע רב על המיתוסים, האמונות העממיות, ומוצא האלים של עמי הצפון. יתר 15 הסאגות הן היסטוריוגרפיות, ועוסקות במלכי נורווגיה מלפני המאה ה-9 ועד למלכותו של המלך מגנוס ארלינגסון בשנת 1177:

# הסאגה על בני אינגלינג
# הסאגה של הלפדן השחור
# הסאגה של האראלד בהיר השיער
# הסאגה של הוקון הטוב
# הסאגה של הרלד ה-2
# הסאגה של אולף בן טריגווי (טריגווסון)
# הסאגה של אולף בן הרלד (הרלדסון)
# הסאגה של מגנוס ה-1
# הסאגה של הרלד ה-3
# הסאגה של אולף ה-3
# הסאגה של מגנוס ה-3
# הסאגה של סיגורד הצלבן (ראו: מסע הצלב הנורווגי)
# הסאגה של מגנוס הרביעי
# הסאגה של זיגורד האראלדסון
# הסאגה של הוקון השני
# הסאגה של מגנוס ארלינגסון

==קישורים חיצוניים==

* 

קטגוריה:מיתולוגיה נורדית
גסטה דנורום

גסטה דנורום (בלטינית: Gesta Danorum, "מעשי הדנים") היא כרוניקה בת 16 חלקים מאת המלומד הדני סקסו גרמטיקוס שנתחברה בתחילת המאה ה-13. זהו המקור החשוב ביותר להכרת מסורותיה ותולדותיה הקדומות של דנמרק.

את החיבור הזמין הארכיבישוף אבסלון מלונד (Absalon), והוא נכתב בלטינית. סקסו עסק בו בארבעה נושאים, אשר לכל אחד מהם הקדיש ארבעה חלקים: הנושא הראשון מוקדש לתיאורם של הדנים ולתולדות ארצו מן הימים האגדתיים עד הולדת ישו. הנושא השני דן בהתנצרות. הנושא השלישי סוקר את תולדותיה של דנמרק עד להתעצמותה של העיר לונד כמטרופולין. הנושא הרביעי מתאר את המשך האירועים ההיסטוריים עד שנת 1187. חלקים 1-9 מכילים סיפורים מיתיים ואגדות לרוב, ובהם המקור לסיפורו של המלט, שהגיע לידי שייקספיר, כפי הנראה באמצעותם של המלקט הצרפתי פרנסואה דה בלפורה ושל המחזאי האנגלי תומאס קיד. ערכם של ספרים 14-16 הוא בשפע העובדות ההיסטוריות מתקופתו של סקסו ומזמנים שקדמו לו.

==קישורים חיצוניים==

*[http://runeberg.org/authors/saxo.html סקסו גרמטיקוס] בפרויקט גוטנברג 
**סקסו גרמטיקוס, [http://www.gutenberg.org/etext/1150 ההיסטוריה הדנית, כרכים 1-4], בפרויקט גוטנברג 
*[http://www2.kb.dk/elib/lit//dan/saxo/lat/or.dsr/index.htm "גסטה דנורום"], באתר הספרייה הדנית המלכותית (לטינית)
*[https://web.archive.org/web/20070311010516/http://medlem.spray.se/abujaftiel/saxo01.html "גסטה דנורום" - אנגלית לצד לטינית]

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
קטגוריה:כרוניקות
קטגוריה:ספרי המאה ה-12
קטגוריה:המלט
1212

== אירועים ==
* ניצחון של צבאות משותפות של קסטיליה, ארגון, נווארה ופורטוגל על הצבא של אל-מוואחידון. מאז הפסד זה, אל-מוואחידון לא הצליחו לשקם את עצמם.
* מסע הצלב של הילדים יוצא לדרכו.

== נולדו ==
* איזבל השנייה, מלכת ירושלים (נפטרה ב-1228)
* זיטה מלוקה, קדושה איטלקייה, פטרוניתם של משרתים (נפטרה ב-1272)

== נפטרו ==
* מריה ממונפראטו, מלכת ממלכת ירושלים (נולדה ב-1192)

== לוח שנה ==









==קישורים חיצוניים==
1206

== אירועים ==

* ג'ינגיס חאן מאחד את השבטים המונגולים תחת שליטתו, מייסד את האימפריה המונגולית ומוכתר בתואר "ג'ינגיס ח'אן" שפירושו "השליט העולמי".

== נולדו ==

== נפטרו ==

== לוח שנה ==









==קישורים חיצוניים==
1201

== אירועים ==
* יצא לדרך מסע הצלב הרביעי
* אלברט מבוקסהובדן הופך את ריגה למקום מושב בישופות ליבוניה

== נולדו ==

== נפטרו ==

== לוח שנה ==









==קישורים חיצוניים==
אדה פרוזאית

עמוד השער של האדה הפרוזאית מספר מהמאה ה-18 לערך
האֶדָה הפרוזאית (באיסלנדית: Snorra-Edda) היא מקור עיקרי למחקר של המיתולוגיה הנורדית לצד האדה הפואטית, שחוברה על ידי המנהיג הפוליטי האיסלנדי בן המאה ה-13 וחוקר השירה הנורדית העתיקה סנורי סטורלוסון, שבעצמו היה נוצרי. יש הסבורים כי מטרתו העיקרית של סנורי בכתיבת הספר הייתה לשמר את השירה הסקאלדית העתיקה של איסלנד. בשירה זו נעשה שימוש רב במטפורות מיתולוגיות, ובלי להכיר היטב את סיפורי המיתולוגיה הנורדית לא היה ניתן להבינה. לפיכך, רצה סנורי לכתוב ספר שיסכם את סיפורי המיתולוגיה, אם כי תוך הכללתה בתוך סיפור מסגרת ששאוב מהמסורת הנוצרית והיוונית-קלאסית. 

כיום מוסכם במחקר שעבודותו של סנורי סטורלסון הוותה התאמה של המיתולוגיה הנורדית כך שתתאים לקוסמולוגיה הנוצרית, וכך דמויות מסוימות (לדוגמה לוקי) הוצגו באופנים המזכירים את דמותו של השטן הנוצרי. 

האדה הפרוזאית מורכבת מארבעה חלקים:
# פרולוג המכיל תקציר של סיפור הבריאה המקראי והמבול, תוך ניסיון ליישב בין סיפור המבול המקראי, האיליאדה והאודיסיאה לבין המיתולוגיה הנורדית. לפי סיפור המסגרת, האלים הנורדיים אינם אלא פליטי טרויה, בהנהגת אודין, שנמלטו ממנה לאחר שנחרבה בידי היוונים. הפליטים מתיישבים בצפון הרחוק. כך מתחבר סיפור המסגרת לחלק השני, והעיקרי של היצירה, "ההטעיה של גילבי". 
# "ההטעיה של גילבי" (Gylfaginning): חלק זה, בן כ-20 אלף מילים, מכיל סיפורים רבים המכונסים בסיפור מסגרת ובו גילבי, מלך שוודיה, מתחפש לזקן בשם גנגלרי, ויוצא לעבר אסגארד כדי לבחון את חוכמתם וכוחם של האסיר, חבורת הפליטים מטרויה, במשכנם. בבואו לשם נכנס גילבי להיכל עצום ופגש בתוכו שלושה מלכים עטורי כתרים. המראה אינו אלא אשליה אופטית שנוצרת בידי אודין ואנשיו, שמנסים לרמות את גילבי כדי לשוות לעצמם מראה אלוהי. במסגרת האשליה, רואה גילבי שלושה מלכים. המלך הראשון היה "הנעלה", השני נקרא "הפחות קמעא במעלתו", והשלישי כונה בשם "השלישי". בכל סיפור וסיפור מציג גילבי שאלה על אורחות חייהם של האלים, ותשובות המלכים יוצרת מאגר מידע עשיר בפרטים, בצורת מעשיות ואגדות, על בריאת העולם, הופעת הענק הראשון, האירועים הדרמטיים שיתרחשו בראגנארוק (דמדומי האלים) וצמיחת העולם החדש. בסיום דבריהם נעלמים המלכים וגילבי מוצא עצמו עומד במרחב פתוח ללא כל רמיזה לכל שנגלה אליו. 
# "שפת השירה" (Skáldskaparmál): חלק זה, בן כ-50 אלף מילים, הוא ברובו דיאלוג בין בראגי, אל השירה, ואגיר, אל הים. השניים נוטלים חלק במשתה שנערך במשכן האלים אשר באסגארד, ויושבים זה בצד זה. במהלך המשתה מפגין בראגי באוזני אגיר את כישוריו באומנות כתיבת השירה הסקאלדית, ומוסר לו תוך כדי גם מידע מיתולוגי עשיר.
# "הוטטאל" (Háttatal): חלק זה, בן כ-20 אלף מילים, כולל שלוש פואמות שנכתבו לכבוד הוקון ה-4, מלך נורווגיה. יתר פרקיו עוסקים בעץ העולם, בבריאת אסגארד, משכן האלים ובבניית החומה סביבו, וכן דנים באלים, בתפקידיהם ובגורלם, בעימותי ת'ור עם הענקים, וגם מספרים אודות הזאב פנריר, אויבם המושבע של האלים, אשר באחרית הימים ישתחרר מכבליו ויטרוף את גופותיהם. 

הספר מסתיים באחרית דבר, המציינת כי הסיפורים המיתולוגיים המוזכרים בו אינם אלא אשליה, וכי האלים הם פליטי טרויה. תור, למשל, זהה להקטור, ולוקי, דמות הצללים שנעה בין האלים לענקים, אינו אלא אודיסאוס. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
קטגוריה:ספרי המאה ה-13
קטגוריה:פגאניזם גרמאני
סקונדי-טקורדי

סקונדי-טקורדי (באנגלית: Sekondi-Takoradi) היא עיר הבירה של מערב גאנה.
== גאוגרפיה ==
העיר, בה כ-335,000 איש (נכון ל-2005), היא השלישית בגודלה בגאנה, ומרכז תעשייתי ומסחרי גדול. התעשיות המובילות בה הן עץ, לבידים, סיגריות, בניית ספינות ותיקון מסילות ברזל. העיר שוכנת על קו הרכבת הראשי שבין אקרה וקומאסי.

סקונדי, ישנה יותר וגדולה יותר, התפתחה ממסילת הרכבת שנבנתה ב-1903 כדי להעביר עצים ומינרלים מאקרה לקומאסי. לטקורדי נמל מים עמוקים, הראשון בגאנה, שנבנה בשנת 1928. שתיהן נשלטו במאה ה-17 על ידי ההולנדים, השוודים, הבריטים והדנים. שתי הערים התאחדו בשנת 1946.

טקורדי היא עיר נמל ויש בה עצים, אנרגיות ותעשיות טכנולוגיות. במהלך השנים היא משכה אליה משקיעים רבים. 

בעיר מספר רב של חופים ים שמושכים תיירים מרחבי העולם.

בטקורדי יש מוסדות רבים, כמו מעבדת ייצור, שמצוידת על ידי המכון הטכנולוגי של מסצ'וסטס, והיא היחידה מסוגה באפריקה.

== ערים תאומות == 
* 
* 
* מקושרת גם עם פלימות' בריטניה

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גאנה: ערים
קטגוריה:ערי חוף
ציקלופנטאן

ציקלופנטאן הוא פחמימן אליציקלי דליק ביותר עם הנוסחה המולקולרית C<sub>5</sub>H<sub>10</sub> המכיל טבעת של חמישה אטומי פחמן שכל אחד מהם קשור לשני אטומי מימן. הציקלופנטאן הוא נוזל חסר צבע, בעל ריח דומה לשל בנזין. ציקלופנטאן משמש בייצור של שרף סינתטי ודבקי גומי. ארצות הברית מייצרת יותר מ-500 טון מכימיקל זה בשנה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלקאנים
קטגוריה:תרכובות אורגניות
קטגוריה:ציקלואלקאנים
עיטור לוחמי המדינה

עיטור לוחמי המדינה על אות מלחמת הקוממיות
תעודה הנלווית לעיטור לוחמי המדינה
עיטור לוחמי המדינה (על"ה) הוא עיטור ישראלי המוענק על ידי משרד הביטחון, למי שהיה חבר בארגונים צבאיים או בעלי אופי צבאי, מארגון השומר ועד לתקומת המדינה. התקופה הקובעת לשירות בארגונים אלה, המזכה בעיטור היא 1909–1948. העיטור מעוצב כמנורה מסוגננת, שבמרכזה להבה, הדומה גם לטיפת דם. העיטור עוצב על ידי האחים שמיר ב-1968.
אלוף [[אלי זעירא, ראש אמ"ן במלחמת יום הכיפורים עונד את העיטור]]
==זכאות לעיטור==
מתוך החלטת ועדת השרים לענייני סמלים וטקסים:

"כל מי שהשתייך לאחד הארגונים או המסגרות המפורטים להלן, תקופה של שישה חודשים לפחות לפני קום המדינה (פרט לאנשי גח"ל / מח"ל שלגביהם לא תחול מגבלה של זמן) יהיו זכאים לעיטור:

*השומר 
*ניל"י 
*ההגנה
*אצ"ל
*לח"י 
*זכאי אות ההתנדבות, אות המשמר, אות הלוחם בנאצים ועיטור אסורי שלטון המנדט 
*כל הגופים והארגונים אשר עסקו בהעפלה וב"בריחה" 
*המתנדבים למשטרת המנדט ולנוטרות 
*חיילי הגדודים העבריים במלחמת העולם הראשונה 
*חיילים במסגרת צבאות בנות הברית, לוחמי מחתרת, פרטיזנים, ומורדי הגטאות הלוחמים וחברי המחתרת בגטאות ובמחנות המוות בעת מלחמת העולם השנייה 
*אנשי גח"ל ומח"ל

חלוקת העיטור החלה בשנת 1968. את העיטור ניתן לענוד על לבוש אזרחי או צבאי. במקרה של הענקת העיטור ללובשי מדים, הוא נענד (בגרסה מוקטנת) על אות מלחמת הקוממיות.

==לקריאה נוספת==
*מקבלי עיטור לוחמי המדינה: בני העדה הדרוזית, מערכת: ג'בר אבו רוקן, מוסבאח חלבי, מנסור מעדי, סמיח נאטור, עבדאללה שרוף, סלאח ראג׳י נסראלדין דאלית אל כרמל: בית יד לבנים הדרוזים, 2017.

==קישורים חיצוניים==
* [http://www.mod.gov.il/pages/heritage/etorim.asp עיטור לוחמי המדינה באתר משרד הביטחון]

==הערות שוליים==

*
ל
לוחמי המדינה
לוחמי המדינה
מיכל הירש נוי

מיכל הירש נוי (נולדה ב-15 בינואר 1953) היא משוררת, סופרת ילדים ופסלת קרמיקה.

== ביוגרפיה ==
נולדה כמיכל הירש, להוריה חנה ושמואל במושבה יקנעם. באה ממשפחה דתית שבה היו מספר אמנים, בין היתר דודה, יוסף הירש, היה צייר ומורה בבצלאל. היא החלה לכתוב שירים וסיפורים מגיל צעיר, ובמרוצת השנים פרסמה ארבעה ספרי שירה, ושלושה ספרי ילדים.

שיריה פורסמו בביטאונים ספרותיים שונים, וביניהם "קסטילדה" המקסיקני, שם נכתבה בנוסף כתבת זרקור מקיפה אודותיה. השתתפה באנתולוגיית "שירת נשים בישראל" (הוצאת ירון גולן, 1996).

היא חברת אגודת הסופרים העברים, וחברת סומליו"ן - אגודת סופרי ילדים בישראל.

לעת האחרונה (נכון ל-2014) תחום התעניינותה האומנותי עבר לפיסול בקרמיקה. הפסלים עוסקים במוטיבים הומוריסטיים, שופעי דמיון וגם פסלי יודאיקה וחנכיות בסגנון ייחודי, אותם היא יוצרת בסטודיו ברמת-גן. הציגה במספר תערוכות במשך השנים ובין היתר בגלריית גן שמואל, בגלריית "חומר טוב" בשכונת נווה צדק בתל אביב, 3 פעמים במסגרת פסטיבל נשים יוצרות שעורכת עירית רמת גן. פסליה נמצאים בבתי אספנים וחובבי אמנות.

עבדה כגננת במשך 32 שנה, עד יציאתה לגמלאות.

מתגוררת ברמת גן, נשואה לעיתונאי חיים נוי.

==ספריה==
=== ספרי שירה ===
*"אהבות עשב", הוצאת רשפים,1983
*"פרחים מלוחים", הוצאת תמוז, 1988
*"מבט של צימוקים", הוצאת תמוז, 1994
*"חופת מנדרינות", הוצאת תמוז, 1998. הספר יצא לאור בסיוע קרן "עמוס" של בית הנשיא.
*"ילדה טובה", הוצאת עיתון 77 ,2017

=== ספרי ילדים ===
*"לאן נעלמה פופו", הוצאת דני ספרים, 1998
*"סטוציקדנטי- פיית השיניים של נועה", הוצאת הקיבוץ המאוחד, 2002. הספר הופק למחזמר בידי תיאטרון הילדים יורוב.
*"אדמה כחולה, שמש סגולה", הוצאת תמוז, 2005.

== קישורים חיצוניים ==

* 
* 
* 
* 
* מיכל הירש נוי [http://nillydagan.com/סופ-ש-שירה-88-4-1-2018/2422-מיכל-הירש-נוי באנתולוגיה מקוונת לשירה עברית] באתר של נילי דגן

קטגוריה:גננות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:פסלות ישראליות
קטגוריה:פסלים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
1188

== אירועים ==
* צלאח א-דין מטיל מצור על המבצר הצלבני קראק דה שבלייה
* בפקודת הנרי השני נבנה כלא ניוגייט בלונדון
* תמר, מלכת גאורגיה, נישאת לנסיך דוד סוסלן

== נולדו ==

== נפטרו ==

== לוח שנה ==









==קישורים חיצוניים==
1185

== אירועים ==

== נולדו ==

== נפטרו ==
* אנדרוניקוס הראשון, הקיסר האחרון באימפריה הביזנטית משושלת קומננוס המפוארת, הודח מכסאו ונרצח.

== לוח שנה ==









==קישורים חיצוניים==
אות ההתנדבות

תעודה הנלווית לאות ההתנדבות
אות ההתנדבות הוא אות שירות ישראלי המוענק על ידי משרד הביטחון מכוח החלטות ועדת השרים לענייני סמלים וטקסים. חלוקת האות החלה בשנת 1961.

מקבלי אות ההתנדבות ששירותם היה בן שישה חודשים לפחות, היו זכאים באופן אוטומטי לקבל את עיטור לוחמי המדינה, שחלוקתו החלה בשנת 1968.

==זכאות לאות==
אות ההתנדבות מוענק למי שעומד באחד מהתבחינים הבאים:

* במלחמת העולם הראשונה התנדב לגדודים העבריים.
* אזרח ישראל או תושב קבע בישראל אשר בהיותו תושב קבע בארץ ישראל התנדב במלחמת העולם הראשונה לשרת בצבא הטורקי לפי דרישת מוסדות היישוב.
* אזרח ישראל או תושב קבע בישראל שבמלחמת העולם השנייה התנדב לצבא הבריטי לפני 8 בנובמבר 1944. אם התנדב באותו התאריך או לאחריו, התנאי הוא ששירת לפחות שישה חודשים.

==קישורים חיצוניים==
*[http://www.mod.gov.il/pages/heritage/sherut.asp אותות שירות באתר משרד הביטחון]

קטגוריה:ישראל: עיטורים
קטגוריה:מלחמת העולם הראשונה: אותות ועיטורים
קטגוריה:מלחמת העולם השנייה: אותות ועיטורים
קטגוריה:מתנדבי היישוב
1182

== אירועים ==
* יולי - הגירוש הראשון של יהודי צרפת על ידי המלך פיליפ השני

== נולדו ==
* פרנציסקוס מאסיזי, מייסד מסדר הפרנציסקנים (מת ב-1226) 

== נפטרו ==

== לוח שנה ==









==קישורים חיצוניים==
1179

== אירועים ==
* הוועידה הלאטרנית השלישית. במרכז הוועידה היו דיונים בהקשר לקתרים ותנועה הוולדנסית.

== נולדו ==

== נפטרו ==

== לוח שנה ==









==קישורים חיצוניים==
1171

== אירועים ==
* עלילת הדם בבלואה

== נולדו ==

== נפטרו ==
*רבנו תם (יעקב בן מאיר) - נכדו של רש"י, מגדולי בעלי התוספות, (נולד ב-1100)

== לוח שנה ==









==קישורים חיצוניים==
1169

== אירועים ==

*ינואר - שירכוכ רצח את שאוואר ולקח לעצמו את משרת הווזיר במצרים
*אפריל - צלאח א-דין ירש את דודו שירכוכ כוזיר מצרים

== נולדו ==

== נפטרו ==

== לוח שנה ==









==קישורים חיצוניים==
1165

== אירועים ==

== נולדו ==
* אבן ערבי, פילוסוף, מיסטיקן, איש דת וסופר מוסלמי (נפטר ב-1240)
* רבי יהודה אלחריזי, מתרגם ומשורר יהודי (נפטר ב-1234)
* היינריך השישי, קיסר האימפריה הרומית הקדושה (נפטר ב-1197)

== נפטרו ==

== לוח שנה ==









==קישורים חיצוניים==
1159

== אירועים ==
* אלג'יר נכבשת על ידי שושלת אל-מוואחידון. עבד אלמומין מכריז על תוניס כבירתו
* אלכסנדר השלישי מתמנה לאפיפיור

== נולדו ==

== נפטרו ==
* אדריאנוס הרביעי, אפיפיור (נולד בסביבות 1100)

== לוח שנה ==









==קישורים חיצוניים==
ציקלופרופאן

ציקלופרופאן הוא ציקלואלקאן עם הנוסחה המולקולרית C<sub>3</sub>H<sub>6</sub>, המורכב משלושה אטומי פחמן היוצרים טבעת, כאשר כל אחד מהם קשור לשני אטומי מימן. הקשרים בין אטומי הפחמן הרבה יותר חלשים מאשר קשרים אופייניים בין פחמנים, כתוצאה מהזווית בת 60 המעלות בין אטומי הפחמן (הרבה יותר קטנה מהזווית האוקטהדרית הרגילה - 109.5 מעלות).
	
ציקלופרופאן הוא חומר מרדים בשאיפתו. הוא איננו נמצא בשימוש בשל האקטיביות הקיצונית שלו בתנאים נורמליים: כאשר הוא מתערבב עם חמצן יש סיכוי סביר לפיצוץ.

המתח הזוויתי בין קשרי פחמן-פחמן במולקולה אוצר בה אנרגיה פוטנציאלית רבה הנובעת ממתח טבעתי. בצורה טהורה, ציקלופרופאן יתפרק לפחמימנים קוויים, וביניהם פרופאן רגיל, לא טבעתי. הפירוק הזה יכול להיות כרוך בפיצוץ, במיוחד אם הציקלופרופאן הוא בצורת נוזל, אם מופעל עליו לחץ, או אם מאחסנים אותו במכלים. פיצוצים של ציקלופרופאן וחמצן הם אפילו יותר עוצמתיים. בטמפרטורת חדר, נפחים מספקים של ציקלופרופאן נוזלי יתפוצצו לבדם, בלי התערבות חיצונית. כדי למנוע זאת, הנוזל מובל בצילינדרים ממולאים בצמר טונגסטן, שמונע התנגשויות מהירות בין המולקולות ומשפר בצורה משמעותית את היציבות של הציקלופרופאן. הצינורות שמחזיקים בתוכם את החומר צריכים להיות בקוטר קטן, או ממולאים במתכת לא מגיבה או צמר זכוכית, כדי למנוע פיצוצים. גם אם כל אמצעי הזהירות האלה מבוצעים, ציקלופרופאן הוא חומר מסוכן, שלא משתמשים בו כבר ברפואה להרדמה.

==קישורים חיצוניים==

* 

== הערות שוליים ==

קטגוריה:אלקאנים
קטגוריה:ציקלואלקאנים
קטגוריה:אנטגוניסטים ניקוטינים
1151

== אירועים ==

 אל-מוואחידון מרחיבים את שליטתם בחצי האי האיברי. נוצרים ויהודים עוזבים את האזורים שבשליטתם.

== נולדו ==
*
* אונקיי, פסל יפני (נפטר ב-1223)

== נפטרו ==

== לוח שנה ==









==קישורים חיצוניים==
1150

== אירועים ==
*נוסדה העיר קורץ שבאוקראינה
*נוסדה העיר תישית שבמאוריטניה
*נוסדה העיירה רקנאטי שבאיטליה

== נולדו ==
*שמואל בן יהודה אבן תיבון
*רבי שמשון משאנץ
*גי דה ליזיניאן, מלך ירושלים הצלבנית
*יוסף בן יהודה אבן עקנין - הוגה יהודי של ימי הביניים, פילוסוף, רופא, משורר, פרשן מקרא ותלמוד. ותלמידו של הרמב"ם

== נפטרו ==

== לוח שנה ==









==קישורים חיצוניים==
1149

== אירועים ==
* האשמת יהודי נוריץ' בעלילת דם בידי נזיר הנוצרי 
* 1149 - סיום מסע הצלב השני

== נולדו ==

== נפטרו ==

== לוח שנה ==









==קישורים חיצוניים==
1148

== אירועים ==
* אנה קומננה מסיימת לכתוב את האלכסיאדה
* אל-מוואחידון הגיעו לחצי האי האיברי והתחילו בכיבוש הממלכות המקומיות. סביליה עברה לשליטתם, חלה הגירת יהודים צפונה אל עבר "ספרד הנוצרית" בשל אירועים אלה.
* מצור על דמשק במסגרת מסע הצלב השני. הצלבנים לא הצליחו לכבוש את העיר.

== נולדו ==

== נפטרו ==

== לוח שנה ==









==קישורים חיצוניים==
1147

== אירועים ==
*תחילת מסע הצלב השני.
* מוסקבה בירת רוסיה הוקמה.
* אלפונסו השישי, מלך לאון וקסטיליה כבש את קלטרבה.
* אפונסו הראשון, מלך פורטוגל כבש את סנטרם. ממלכת מוסלמית סנטרם הפסיקה להתקיים.
* קואליציה של קסטיליה, נווארה, ארגון וג'נובה החלו במצור על אלמריה. לאחר כיבוש האזור הוא עבר לשליטה של ג'נובה.
* צי של הצלבנים הגיע לפורטו. בעקבות בקשות אפונסו הראשון, מלך פורטוגל הצי הצטרף למצור על ליסבון והעיר נכבשה.

* 25 באוקטובר - קרב דורליאום, צבא הצלבנים הגרמני בהנהגת קונרד השלישי נפל למארב סלג'וקי והושמד בדרכו לארץ הקודש.

== נולדו ==

== נפטרו ==

== לוח שנה ==









==קישורים חיצוניים==
1145

== אירועים ==
* החלה בנייתה מחדש של קתדרלת שארטר.
* לייריה נכבשת על ידי צבא פורטוגל.
* תחילת מסע הצלב השני בעקבות נפילת רוזנות אדסה.

* 18 באפריל – שביט היילי מגיע לפריהליון.

== נולדו ==

== נפטרו ==

== לוח שנה ==









==קישורים חיצוניים==